
1. [bookmark: _Toc27553203][bookmark: _Toc31616519]VISPĀRĪGĀ INFORMĀCIJA
1.1. Nolikumā lietotie termini
Konkurss – “GPS sekošanas sistēmas un tehnikas vienību borta datoru datu apmaiņas pakalpojumu nodrošināšana”, identifikācijas numurs AS LVM KV_2024_42_Ak.
Pasūtītājs:
	Pasūtītāja nosaukums:
	akciju sabiedrība “Latvijas valsts meži” 

	Reģistrācijas numurs:
	40003466281

	Juridiskā adrese:
	Vaiņodes iela 1, Rīga, LV-1004, Latvija

	Tālrunis:
	67610015

	Tīmekļvietnes adrese:
	https://www.lvm.lv/ 

	Elektroniskā pasta adrese:
	lvm@lvm.lv

	Pasūtītāja pircēja profila adrese:
	https://www.eis.gov.lv/EKEIS/Supplier/Organizer/349


Komisija – iepirkuma komisija, kas izveidota ar akciju sabiedrības “Latvijas valsts meži” valdes locekļa Daiņa Reķeļa 2022. gada 5. februāra rīkojumu Nr. 3.1-3_0013_101_24_39 (grozījumi Nr. 3.1-3_0042_101_24_141) Konkursa organizēšanai.
Komisijas kontaktpersona – Komisijas sekretāre Karīna Močane, elektroniskā pasta adrese: iepirkumi_KV@lvm.lv.
Apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. 
EIS – valsts informācijas sistēmas “Elektronisko iepirkumu sistēma” e-konkursu apakšsistēma, kurā publicēta Konkursa dokumentācija (https://www.eis.gov.lv/EKEIS/Supplier/Procurement/116569). 
EVIPD – Eiropas vienotais iepirkuma procedūras dokuments.
Iepirkuma līgums – publisks pakalpojumu līgums, kuru pasūtītājs noslēdz ar pretendentu, kuram Konkursa rezultātā piešķirtas iepirkuma līguma slēgšanas tiesības.
LVM – akciju sabiedrība „Latvijas valsts meži”.
Nolikums – atklāta konkursa nolikums.
Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijām, kas attiecīgi piedāvā tirgū sniegt pakalpojumus.
PIL – Publisko iepirkumu likums.
Pretendents – piegādātājs, kurš ir iesniedzis piedāvājumu. 
PVN – pievienotās vērtības nodoklis.
Uzņēmējs – pretendents, ar kuru noslēgts iepirkuma līgums.
VID – Latvijas Republikas Valsts ieņēmumu dienests.
1.2. Iepirkuma veids un piedāvājuma izvērtēšanas kritērijs
1.2.1. Iepirkuma veids – Konkursam tiek piemērota atklāta konkursa procedūra ar PIL noteiktajiem izņēmumiem, kas attiecas uz PIL 2.pielikuma procedūrām saskaņā ar PIL 10. pantu..  
1.2.2. Piedāvājuma izvērtēšanas kritērijs – saimnieciski visizdevīgākais piedāvājums, kuru nosaka, ņemot vērā piedāvātās cenas (izmaksas) (skatīt Finanšu piedāvājuma veidni (Nolikuma _.pielikums)) EUR bez PVN (turpmāk – Vērtējamā cena) un ar iepirkuma līguma priekšmetu saistītus kvalitātes kritērijus, atbilstoši Nolikuma 7.5.2.punktā noteiktajiem vērtēšanas kritērijiem un to vērtēšanas kārtībai.

2. IEPIRKUMA PRIEKŠMETS
2.1. Iepirkuma priekšmets ir GPS sekošanas sistēmas un tehnikas vienību borta datoru datu apmaiņas pakalpojumu nodrošināšana saskaņā ar tehniskās specifikācijas (1. pielikums) un Iepirkuma līguma (8. pielikums) prasībām. 
CPV klasifikators:  
79714100-3 (izsekošanas sistēmas pakalpojumi) 
72200000-7 (programmatūras izstrādes un konsultāciju pakalpojumi).
2.2. Iepirkuma priekšmets nav sadalīts iepirkuma daļās. Pretendentam piedāvājums ir jāiesniedz par visu iepirkuma priekšmeta apjomi.
2.3. Pretendents nevar iesniegt piedāvājuma variantus.
2.4. Konkursa rezultātā Pasūtītājs slēdz Iepirkuma līgumu ar izpildes laiku trīs gadi no Iepirkuma līguma parakstīšanas dienas.
2.5. Iepirkuma līguma izpildes vieta, jeb Pasūtītāja adrese: AS “Latvijas valsts meži” Rīgas klientu centrs (Vaiņodes ielā 1, Rīgā, LV-1004).
2.6. Kopējā paredzamā Konkursa līgumcena, par kādu Pasūtītājs slēdz Iepirkuma līgumu, ir EUR 350 000.00 (trīs simti piecdesmit tūkstoši euro), neieskaitot PVN.
2.7. [bookmark: _Ref155342149]Uz Konkursu un tā rezultātā slēdzamo Iepirkuma līgumu ir attiecināmi šādi speciālie normatīvie akti:
2.7.1. Ministru kabineta noteikumi Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība”;
2.7.2. Ministru kabineta noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”;
2.7.3. Ministru kabineta noteikumi Nr. 100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība”.
2.8. Pasūtītājs patur tiesības Nolikuma 2.7. punktā minēto normatīvo aktu izpildes ietvaros pieņemt attiecīgus lēmumus, t.sk. veikt pretendentu un piedāvājumu pārbaudes par atbilstību minētajiem noteikumiem, kā arī noraidīt pretendentus, ja saņemts attiecīgās kompetentās iestādes atzinums par neatbilstību. 

3. NOLIKUMA SAŅEMŠANA, GROZĪJUMU VEIKŠANA UN PAPILDU INFORMĀCIJAS SNIEGŠANA PAR NOLIKUMĀ IEKĻAUTAJĀM PRASĪBĀM
3.1. Nolikums ir brīvi un tieši elektroniski pieejams EIS.
3.2. Ja Komisija izdarījusi grozījumus Nolikumā, par izdarītajiem grozījumiem Komisija ievieto informāciju EIS ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības birojam publicēšanai.
3.3. [bookmark: _Ref155962950]Papildu informāciju par Nolikumā iekļautajām prasībām ieinteresētais piegādātājs pieprasa rakstveidā, iesniedzot EIS vai nosūtot elektroniski uz elektroniskā pasta adresi: lvm@lvm.lv. 
3.4. [bookmark: _Ref155962958]Komisija pēc ieinteresētā piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz rakstveidā, norādot uzdoto jautājumu, piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām, nosūtot uz ieinteresētā piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Vienlaikus uzdoto jautājumu un sniegto atbildi pasūtītājs ievieto EIS.

4. PIEDĀVĀJUMA IESNIEGŠANAS UN ATVĒRŠANAS KĀRTĪBA
4.1. [bookmark: _Ref155342170]Pretendents piedāvājumu iesniedz tikai elektroniski EIS līdz EIS noteiktajam termiņam.
4.2. Piedāvājumus atver vienlaikus EIS ne ātrāk kā četras stundas pēc Nolikuma 4.1. punktā noteiktā termiņa iestāšanās.
4.3. Ja piedāvājums ir šifrēts, Pretendents ne vēlāk kā 15 minūtes pēc piedāvājumu iesniegšanas termiņa beigām iesniedz Komisijai elektronisko atslēgu ar paroli šifrētā dokumenta atvēršanai vai pats atšifrē piedāvājumu (EIS ievada derīgu elektronisko atslēgu un paroli).
4.4. Pasūtītājs publicē EIS piedāvājumu atvēršanas sanāksmes protokolu (Pretendenta nosaukums, piedāvājuma iesniegšanas datums un laiks) un Pretendentu finanšu piedāvājumu apkopojumu.

5. [bookmark: _Ref155961434]PRASĪBAS PIEDĀVĀJUMA NOFORMĒJUMAM 
5.1. Pretendents piedāvājumu izstrādā un iesniedz elektroniski EIS, ievērojot šajā Konkursa nolikuma sadaļā norādītos un EIS uzturētāja publicētos noteikumus.
5.2. Pretendents aizpilda pie attiecīgās prasības EIS ievietotās veidnes atbilstoši Pasūtītāja norādītajam Microsoft Office 2010 (vai jaunākas programmatūras versijas) elektroniskā dokumenta formātam (DOCX, ODT, XLSX, PDF u.c.);
5.3. Augšupielādējot datnes EIS, Pretendents atbild par dokumenta atvēršanas un nolasīšanas iespējām, t.sk. pārliecinās, ka augšuplādēts pilnībā aizpildīts dokuments ar apstiprinātām Pretendenta veiktām izmaiņām;
5.4. [bookmark: _Ref155961565]Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
5.5. Visus piedāvājumu veidojošos dokumentus Pretendents izstrādā elektroniski latviešu valodā un noformē saskaņā ar Dokumentu juridiskā spēka likumu un Elektronisko dokumentu likumu.;
5.6. Dokumentiem svešvalodā (piemēram, ārvalstu publisko reģistru izsniegtie dokumenti) Pretendents pievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents. Ja iesniegts dokuments svešvalodā, Komisija var lemt par dokumenta pieņemšanu, ja tā saturs Komisijas locekļiem ir saprotams, vai prasīt iesniegt tulkojumu;
5.7. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
5.8. Piedāvājumu paraksta persona, kurai ir publiski reģistrētas pārstāvības tiesības vai pilnvarotā persona. Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības (paraksta) tiesības;
5.9. Pretendents paraksta piedāvājumu ar drošu elektronisko parakstu vai ar piedāvāto EIS parakstu;
5.10. Pretendents ar vienu drošu elektronisko parakstu vai ar EIS piedāvāto elektronisko parakstu var parakstīt visus piedāvājuma dokumentus kā vienu kopumu.
[bookmark: _Toc27553206][bookmark: _Toc31616522]
6. PRETENDENTU ATLASES PRASĪBAS, TEHNISKAIS UN FINANŠU PIEDĀVĀJUMS, PRETENDENTU IZSLĒGŠANAS IEMESLI, IESNIEDZAMIE DOKUMENTI UN VĒRTĒŠANAS KĀRTĪBA
	PRETENDENTU ATLASES PRASĪBAS

	6.1. [bookmark: _Ref155961604]Pretendentu atlases prasības
	Iesniedzamie dokumenti un vērtēšanas kārtība

	Reģistrācijas prasības

	6.1.1. Pretendents iesniedz pieteikumu dalībai Konkursā, apliecinot visus pieteikuma veidlapā iekļautos apgalvojumus un ka piekrīt dalībai Konkursā atbilstoši Nolikuma prasībām.	
	a) Pieteikums, kas izstrādāts atbilstoši Nolikuma 2. pielikuma veidnei un ko parakstījusi persona, kurai ir tiesības pārstāvēt Pretendentu.


	6.1.2. Pretendents ir reģistrēts Latvijas Republikas Uzņēmumu reģistra komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām (neattiecas uz fiziskām personām). 
Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).
	a) Par reģistrācijas faktu Latvijas Republikas Uzņēmumu reģistrā Pasūtītājs pārliecinās publiskojamo datu bāzē ,,Lursoft” tīmekļvietnē: https://www.lursoft.lv/.
b) Ārvalstī reģistrēts Pretendents iesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par Pretendenta atbilstību minētajai prasībai.

	6.1.3. [bookmark: _Ref155261316]Pretendents atbilst Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36. un/vai 36.1 punktā noteiktajām prasībām.
	a) Par atbilstību Pasūtītājs pārliecinās publiskojamo datu bāzē ,,Lursoft” tīmekļvietnē: https://www.lursoft.lv/ un saņem kompetentās valsts drošības iestādes atzinumu.
b) Nolikuma 6.1.3.punkta noteikumu nepiemēro, ja ir saņemts kompetentās valsts drošības iestādes atzinums, ka nav ierobežojumu slēgt iepirkuma līgumu.

	6.1.4. [bookmark: _Ref158291526]Ir saņemts kompetentās iestādes, saskaņā Ministru kabineta 2021. gada 6. jūlija noteikumu Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk arī – MK noteikumi Nr. 508) 16. punkta regulējumu, ieteikums, pamatojoties uz kuru  Komisija pieņem lēmumu izslēgt Pretendentu no dalības Konkursā, jo Pasūtītājs nevar slēgt iepirkuma līgumu ar Pretendentu.
	a) Pasūtītājs ir saņēmis Nolikuma 6.1.4. punktā noteiktās kompetentās iestādes attiecīgu ieteikumu. 

	Prasības pretendenta profesionālajām spējām (pieredze un personāls) 

	6.1.5. [bookmark: _Ref155255005][bookmark: _Hlk169688988][bookmark: _Hlk160803463]Pretendentam pēdējo 3 (trīs) gadu periodā (2021., 2022., 2023. un 2024.gadā līdz piedāvājuma iesniegšanas dienai) ir pieredze vismaz 2 (divu) transportlīdzekļu parku GPS datu sekošanas pakalpojuma  nodrošināšanā, kas atbilst vismaz šādām prasībām:
6.1.5.1. transportlīdzekļu parkā vismaz 200 aktīvu transporta līdzekļu;
6.1.5.2. transportlīdzekļu parkā vismaz 30 transportlīdzekļi ar papildaprīkojumu (piemēram, hidromanipulators, riepu spiediena kontroles sistēma, svara mērīšanas sistēma utml.);
6.1.5.3. pakalpojuma ietvaros izstrādātas individuālas, konkrētam pasūtītājam pielāgotas datu apmaiņas integrācijas. Integrācijās datu apmaiņa notiek abos virzienos (klients > GPS pakalpojuma sniedzējs un otrādi);
6.1.5.4. pakalpojuma ietvaros izstrādātas individuālas, konkrētam klientam pielāgotas atskaites;
6.1.5.5. pakalpojuma ietvaros nodrošināts tehniskais atbalsts (iekārtu montāža/demontāža, remonts, problēmu risināšana, konsultācijas) visā Latvijas teritorijā.
	a) Pretendenta pieredzes apliecinājums, kas izstrādāts atbilstoši Nolikuma 3. pielikuma veidnei tādā apjomā, lai Pasūtītājs varētu izvērtēt Pretendenta atbilstību Nolikuma 6.1.5.punktā noteiktajām prasībām;
b) Pretendentam izsniegta pozitīva atsauksme/es par Nolikuma 6.1.5.punktā noteiktajām prasībām līdzvērtīgas informācijas sistēmas izstrādi un/vai uzturēšanu un papildināšanu.

Atsauksmi iesniedz par projektiem, kuri norādīti Pretendenta pieredzes apliecinājumā.

	Prasības attiecībā uz personālu un tā pieredzi

	6.1.6. [bookmark: _Ref164346858][bookmark: _Hlk169698355]Pretendentam jānodrošina speciālisti, kuru pieredze atbilst vismaz šādām prasībām:
6.1.6.1. Projekta vadītājs:
6.1.6.1.1. Projektu vadības sertifikāts (IPMA C līmenis vai līdzvērtīgs);  
6.1.6.1.2. Pieredze projektu vadībā projekta vadītāja lomā vismaz divos IT projektos, kuros darbietilpība jeb Pretendenta kopējais patērētais laiks katrā projektā ir bijis vismaz 450 cilvēkdienas;
6.1.6.1.3. Pieredze projektu vadībā projekta vadītāja lomā vismaz vienā pabeigtā (t.i., ekspluatācijā esošā) projektā, kurā ieviesta GPS sekošanas risinājums un datu analīzes funkcionalitāte;
6.1.6.1.4. Pieredze projekta vadītāja pienākumu izpildē vismaz vienā IS izstrādes projektā, kurā pielietota iteratīvās izstrādes metodoloģija.
6.1.6.2.  Sistēmanalītiķis:
6.1.6.2.1. Augstākā izglītība (vismaz bakalaura grāds) vadības zinātnēs, datorzinātnēs vai inženierzinātnēs un vismaz 3 (trīs) gadu darba pieredze informācijas tehnoloģiju ieviešanas, uzturēšanas projektos vai atbilstošs sistēmanalīzes sertifikāts;
6.1.6.2.2. pieredze sistēmanalītiķa statusā vismaz vienā GPS izsekošanas risinājuma ieviešanas,  pilnveidošanas un uzturēšanas projektos, kuros speciālista darbietilpība ir vismaz 100 cilvēkdienas un Pretendenta kopējais patērētais laiks katrā projektā ir bijis vismaz 450 cilvēkdienas.
	Pretendents piedāvājumā iekļauj dokumentus, kas apliecina pretendenta atbilstību Nolikuma 6.1.6.punkta prasībām:
a)	Speciālistu pieredzes un kvalifikācijas aprakstu atbilstoši Nolikuma 4.pielikuma  veidnei, kas iekļauj visu veidnē pieprasīto informāciju, t.sk. dokumentus, ja tiek pieprasīti;
b)	Pretendents ir atbildīgs par to, lai piedāvājumā būtu iekļauta visa pieprasītā informācija tādā detalizācijā, lai pasūtītājam būtu iespējams izvērtēt speciālistu atbilstību Nolikuma 6.1.6.punktā izvirzītajām prasībām.

	TEHNISKAIS PIEDĀVĀJUMS

	6.2. [bookmark: _Ref155961617]Tehniskā piedāvājuma prasība
	Iesniedzamie dokumenti

	
Pretendents spēj un ir apņēmies izpildīt iepirkuma līguma noteikumus un tehniskās specifikācijas prasības. 
	a)	Tehniskais piedāvājums, kas izstrādāts atbilstoši Nolikuma 5. pielikuma veidnei.

	FINANŠU PIEDĀVĀJUMS

	6.3. [bookmark: _Ref155961580]Finanšu piedāvājuma prasība
	Iesniedzamais dokuments un vērtēšanas kārtība

	6.3.1. Finanšu piedāvājumā cenas norāda ar precizitāti divas decimālzīmes aiz komata. Ja Pretendents nav norādījis divas decimālzīmes aiz komata, Komisija uzskata, ka nenorādītās decimālzīmes ir nulle.
6.3.2. Finanšu piedāvājumā norādītajās cenās iekļaujamas visas ar iepirkuma priekšmetu saistītās izmaksas, tajā skaitā nodokļi (izņemot PVN), kā arī visas ar to netieši saistītās izmaksas un paredzamie sadārdzinājumi. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā pie Iepirkuma līguma noslēgšanas un tā darbības laikā.
6.3.3. Pretendents var iesniegt tikai vienu finanšu piedāvājumu.
6.3.4. Pretendents var iesniegt finanšu piedāvājumu tikai par pilnu iepirkuma priekšmeta apjomu.
	a) Finanšu piedāvājums, kas izstrādāts atbilstoši Nolikuma 6. pielikuma veidnei;
b) Pretendents EIS sistēmas ievadlaukā ievada finanšu piedāvājuma 1., 2. un 3.pozīciju kopsummu, neieskaitot PVN, atbilstoši savam finanšu piedāvājumam;
c) Piedāvātajā cenās ir ietvertas visas izmaksas, kas saistītas ar pakalpojuma izpildi atbilstoši tehniskajai specifikācijai un ir saistītas ar līguma izpildi, ņemot vērā iepirkuma līguma projektā noteiktos izpildītāja pienākumus, tajā skaitā arī nodokļi un nodevas, izņemot pievienotās vērtības nodokli;
d) Piedāvātājā cenā ir ietverti arī tādi riski kā normatīvo aktu izmaiņu risks, pakalpojuma (tajā skaitā arī materiālu, darbaspēka) sadārdzinājuma risks.



	PRETENDENTU IZSLĒGŠANAS IEMESLI

	6.4. [bookmark: _Ref155962237]Pretendentu izslēgšanas iemesli
	Vērtēšanas kārtība

	6.4.1. Uz Pretendentu attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendentu izslēgšanas iemesli.

	a)  Komisija veic izslēgšanas iemeslu pārbaudi PIL 42. pantā noteiktajā kārtībā un izvērtē pretendenta iesniegtos pierādījumus uzticamības atjaunošanai, ja tādi attiecināmi un iesniegti.

	6.4.2. Uz Pretendentu attiecināmas Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas.
	Starptautisko un Latvijas Republikas nacionālo sankciju likuma 11.¹ panta pirmajā, trešajā, ceturtajā daļā noteiktajā kārtībā.

	6.4.3. Uz Pretendentu attiecināmas 2022. gada 8. aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punkta b) apakšpunktā noteiktās sankcijas.
	Pasūtītājs pārliecinās publiskojamo datu bāzē ,,Lursoft” tīmekļvietnē: https://www.lursoft.lv/.

	CITAS PRASĪBAS

	6.5. Citas prasības
	Iesniedzamie dokumenti un vērtēšanas kārtība

	6.5.1. Ja Iepirkuma līguma izpildē Pretendents plāno iesaistīt apakšuzņēmēju, apakšuzņēmējs ir apliecinājis gatavību iesaistīties plānotā Iepirkuma līguma izpildē.
6.5.2. Ja apakšuzņēmēja sniedzamo pakalpojumu vērtība ir vismaz 10 000 EUR, uz apakšuzņēmēju attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli. 
	a) Pretendents pieteikumā, kas izstrādāts atbilstoši Nolikuma 7. pielikuma veidnei, norāda attiecīgu informāciju;
b) Apakšuzņēmēja apliecinājums, kas izstrādāts atbilstoši Nolikuma 7. pielikuma veidnei, apliecinot, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie apakšuzņēmēja resursi.

	6.5.3. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās.
6.5.4. Uz katru no piegādātāju apvienības dalībniekiem vai personālsabiedrības biedriem attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā un Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas, vai 2022. gada 8. aprīļa Eiropas Komisijas Padomes regulas (ES) 2022/576 5.k panta 1. punkta b) apakšpunktā noteiktās sankcijas.
6.5.5. Piegādātāju apvienība Nolikuma 6.1.5.punktā noteikto prasību var izpildīt, summējot pieredzi.
	a) Pretendents pieteikumā, kas izstrādāts atbilstoši Nolikuma 2. pielikuma veidnei, norāda attiecīgu informāciju;
b) Dokuments, apliecinot, ka visu Iepirkuma līguma izpildes laiku piegādātāju apvienības vai personālsabiedrības rīcībā būs Iepirkuma līguma izpildei nepieciešamie resursi (sadarbības līguma, vienošanās vai līdzvērtīga dokumenta kopija).

	6.5.6. Ja Pretendents balstās uz citu personu tehniskajām un profesionālajām  iespējām, Pretendents apliecina, ka tā rīcībā būs attiecīgie resursi. 
6.5.7. Uz personu, uz kuras tehniskajām un profesionālajām  iespējām Pretendents balstās, attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli.
	a) Pretendents pieteikumā, kas izstrādāts atbilstoši Nolikuma 2. pielikuma veidnei, norāda attiecīgu informāciju;
b) dokuments, apliecinot, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie resursi (sadarbības līguma, vienošanās vai līdzvērtīga dokumenta kopija).

	6.5.8. Pretendents var iesniegt EVIPD kā sākotnējo pierādījumu atbilstībai Nolikuma 6.1. punktā noteiktajām pretendentu atlases prasībām. EVIPD ir pieejams aizpildīšanai EIS tīmekļvietnē izveidotajā rīka adresē: http://espd.eis.gov.lv/.

	a) EVIPD pretendents iesniedz par katru piegādātāju apvienības vai personālsabiedrības dalībnieku vai biedru, kā arī par katru norādīto apakšuzņēmēju, kura sniedzamo pakalpojumu vērtība ir vismaz 10 000 EUR. Pretendents un katrs piegādātāju apvienības vai personālsabiedrības dalībnieks vai biedrs, kā arī apakšuzņēmējs, kura sniedzamo pakalpojumu vērtība ir vismaz 10 000 EUR, aizpilda visas EVIPD sadaļas.
b) Pretendents var iesniegt Pasūtītājam EVIPD, kas iesniegts citā iepirkuma procedūrā, ja apliecina, ka tajā iekļautā informācija ir pareiza.



7. PRETENDENTU UN PIEDĀVĀJUMU IZVĒRTĒŠAS KĀRTĪBA
7.1. Komisija slēgtā sēdē izvērtē iesniegto piedāvājumu noformējumu, veic Pretendentu atlasi, piedāvājumu atbilstības pārbaudi, pretendentu izslēgšanas iemeslu pārbaudi un lemj par Iepirkuma līguma slēgšanas tiesību piešķiršanu.
7.2. Piedāvājumu noformējuma pārbaude
7.2.1. Komisija izvērtē, vai piedāvājums sagatavots un noformēts atbilstoši Nolikuma 5. punktā noteiktajām piedāvājuma noformējuma prasībām un pieņem attiecīgu lēmumu.
7.2.2. Komisija publiskojamo datu bāzē “Lursoft” tīmekļvietnē: https://www.lursoft.lv/ pārliecinās par Pretendenta, tajā skaitā piegādātāju apvienības dalībnieku, personālsabiedrības biedru, piesaistīto apakšuzņēmēju, pārstāvības tiesībām un pārstāvības apjomu.
7.2.3. Konstatējot atkāpes no Nolikuma 5. punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta piedāvājuma noraidīšanai.
7.2.4. Komisija noraida Pretendenta piedāvājumu, ja:
7.2.4.1. iesniegtais piedāvājums ir bojāts vai nav atverams;
7.2.4.2. konstatē Nolikuma 5.3. punktā noteikto gadījumu;
7.2.4.3. iesniegtais piedāvājums ir šifrēts un Pretendents ne vēlāk kā 15 minūtes pēc piedāvājuma iesniegšanas termiņa beigām neatšifrē iesniegto piedāvājumu (EIS neievada derīgu elektronisko atslēgu un paroli). 
7.2.5. Komisija turpmāk noteiktajā secībā izvērtē, vai katra Pretendenta finanšu piedāvājums izstrādāts atbilstoši Nolikuma 6.3. punktā noteiktajām finanšu piedāvājuma prasībām, un noraida Pretendenta piedāvājumu, ja:
7.2.5.1. Pretendents iesniedz vairākus finanšu piedāvājumus;
7.2.5.2. Pretendents iesniedz piedāvājumu par nepilnu iepirkuma priekšmeta apjomu;
7.2.5.3. Pretendents finanšu piedāvājuma sagatavošanā neievēro Nolikuma 6.3. punktā noteikto kārtību vai finanšu piedāvājumā nav norādījis visu piedāvājuma vērtēšanai nepieciešamo informāciju.
7.3. Pretendentu atlase un piedāvājumu atbilstības pārbaude
7.3.1. Komisija veic Pretendentu atlasi un piedāvājumu atbilstības pārbaudi attiecībā uz katra Pretendenta piedāvājumu, izvērtējot Pretendenta atbilstību Nolikuma 6.1. punktā noteiktajām prasībām un piedāvājumu atbilstību Nolikuma 6.2. punktā noteiktajām prasībām. 
7.3.2. Pretendenta neatbilstība Nolikuma 6.1. punktā noteiktajām prasībām vai piedāvājuma neatbilstība Nolikuma 6.2. punktā noteiktajām prasībām, vai Nolikumā noteiktās informācijas nesniegšana ir pamats Pretendenta piedāvājuma noraidīšanai.
7.4. Nepamatoti lētu piedāvājumu pārbaude 
Komisija veic nepamatoti lētu piedāvājumu pārbaudi PIL 53. pantā noteiktajā kārtībā. 
7.5. Pretendenta, kuram būtu piešķiramas Iepirkuma līguma slēgšanas tiesības, noteikšana
7.5.1. Pasūtītājs pārbauda, vai piedāvājumā nav aritmētisku kļūdu, PIL 41. panta devītās daļas kārtībā.
7.5.2. [bookmark: _Ref155962279][bookmark: _Hlk35751419]Komisija piešķir Iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā Vērtējamo cenu un ar iepirkuma līguma priekšmetu saistītus kvalitātes kritērijus atbilstoši noteiktajiem vērtēšanas kritērijiem un vērtēšanas kārtībai. Katrs komisijas loceklis individuāli novērtē piedāvājumus. Komisijas vērtējuma kopsavilkums tiek sagatavots saskaitot visu vērtējušo komisijas locekļu piešķirtos punktus un dalot ar vērtējušo komisijas locekļu skaitu.
Komisija piešķir punktus atbilstoši šādiem vērtēšanas kritērijiem:
	Kritērijs
	Vērtēšanas kritērijs
	Dokumenti, saskaņā ar kuriem vērtē kritērija izpildi
	Punktu piešķiršanas kārtība
	Maksimālais punktu skaits

	P1
	Kopējās ikmēneša izmaksas.
	Kopējās izmaksas EUR/mēnesī no Finanšu piedāvājuma 1. pozīcijas (Ikmēneša maksājumi).
	Viszemākās piedāvātās izmaksas iegūst maksimālo punktu skaitu 40 punktus. Pārējo piedāvājumu novērtējumu punktos aprēķina pēc formulas: 
P1 = 40*(x / y), kur 
P1 – vērtēšanas kritērijā aprēķinātie punkti; 
x – viszemākās piedāvātās izmaksas (EUR/mēnesī); 
y – vērtējamā piedāvājuma cena (EUR/mēnesī).
	40

	P2
	Montāžas/demontāžas izmaksas 
	Kopējās izmaksas EUR  no Finanšu piedāvājuma 2. pozīcijas (Iekārtu montāžas/demontāžas maksājumi).
	Viszemākās piedāvātās izmaksas iegūst maksimālo punktu skaitu 20 punktus. Pārējo piedāvājumu novērtējumu punktos aprēķina pēc formulas: 
P2 = 20*(x / y), kur 
P2 – vērtēšanas kritērijā aprēķinātie punkti; 
x – viszemākās piedāvātās izmaksas (EUR/mēnesī); 
y – vērtējamā piedāvājuma cena (EUR/mēnesī).
	20

	P3
	Risinājumu pilnveides pakalpojuma cilvēkdienas izmaksas 
	Kopējās izmaksas EUR  no Finanšu piedāvājuma 3. pozīcijas (Risinājumu pilnveides pakalpojuma cilvēkdienas izmaksas).
	Viszemākās piedāvātās izmaksas iegūst maksimālo punktu skaitu 20 punktus. Pārējo piedāvājumu novērtējumu punktos aprēķina pēc formulas: 
P3 = 20*(x / y), kur 
P3 – vērtēšanas kritērijā aprēķinātie punkti; 
x – viszemākās piedāvātās izmaksas (EUR); 
y – vērtējamā piedāvājuma cena (EUR).
	20

	P4
	[bookmark: _Hlk169862768]Pretendenta uzņēmumā ir ieviesta ISO 9001:2000 vai ekvivalenta kvalitātes vadības sistēma
	Kvalitātes vadības sistēmas sertifikāta kopija. 
Atbilstību var apliecināt ar ekvivalentiem sertifikātiem vai citiem iesniegtiem pierādījumiem (t.sk. aprakstiem, apliecinājumiem u.t.t) par kvalitātes nodrošinājuma pasākumiem, kuri apliecina, ka uzņēmumā ir ieviesta ISO kvalitātes standartiem līdzvērtīga kvalitātes vadības sistēma.
	Pretendenta uzņēmumā ir ieviesta ISO 9001:2000 vai ekvivalenta kvalitātes vadības sistēma – 20 punkti;

Pretendenta uzņēmumā nav ieviesta ISO 9001:2000 vai ekvivalenta kvalitātes vadības sistēma – 0 punkti.

	20

	P5
	Pasūtītāja  specifiskās funkcionalitātes (Integrācijas, atskaites un cita funkcionalitāte kura prasīta tehniskajā specifikācijai vai līgumā, bet nav jau realizēta Pretendenta piedāvātajā risinājumā līguma slēgšanas brīdī) ieviešana. 
	Finanšu piedāvājuma 4. pozīcija (a)/(b)
	a) Ne ilgāk kā 2 kalendāro mēnešu laikā pēc līguma noslēgšanas un realizācija neprasīs vairāk kā 40 risinājumu pilnveides pakalpojuma cilvēkdienas – 20 punkti
b) Ne ilgāk kā 3 kalendāro mēnešu laikā pēc līguma noslēgšanas un realizācija neprasīs vairāk kāa 60 risinājumu pilnveides pakalpojuma cilvēkdienas – 10 punkti.
	20

	Maksimālais iegūstamais punktu skaits:
	120


7.5.3. Kopējo punktu skaitu Komisija aprēķina pēc šādas formulas:
P=P1+P2+P3+P4+P5
7.5.3.1. Maksimālais iegūstamais punktu skaits: 120 punkti; 
7.5.3.2. Vērtēšanā katra kritērija punktu summu un iegūto punktu kopsummu nosaka ar precizitāti divas decimālzīmes aiz komata.
7.5.4. Ja vairāku pretendentu piedāvājumi tiek novērtēti ar vienādu punktu skaitu, Komisija izvēlas Pretendentu, kuram lielāks punktu skaits P1 vērtēšanas kritērijā.
7.6.  Pretendentu izslēgšanas iemeslu pārbaude 
Komisija veic pretendentu izslēgšanas iemeslu pārbaudi Nolikuma 6.4. punktā noteiktajā kārtībā attiecībā uz Pretendentu, kuram būtu piešķiramas Iepirkuma līguma slēgšanas tiesības.

7. 
8. 
8.1. 
8.2. 
8.3. 
8.4. 
8.5. 
8.6. 
8.7. 
8. LĒMUMA PIEŅEMŠANA PAR IEPIRKUMA LĪGUMA SLĒGŠANAS TIESĪBU PIEŠĶIRŠANU
8.1. [bookmark: _Ref155962347]Komisija lemj par Iepirkuma līguma slēgšanas tiesību piešķiršanu Pretendentam, kuram atbilstoši Komisijas lēmumam būtu piešķiramas Iepirkuma līguma slēgšanas tiesības (Nolikuma 7.5.2. punkts) un uz kuru neattiecas Nolikuma 6.4. punktā noteiktie pretendentu izslēgšanas iemesli.
8.2. Ja izraudzītais Pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar nākamo Pretendentu, kurš iesniedzis saimnieciski visizdevīgāko piedāvājumu, vai pārtraukt Konkursu, neizvēloties nevienu piedāvājumu.
8.3. Par atteikšanos slēgt Iepirkuma līgumu ar Pasūtītāju uzskatāmi šādi gadījumi:
8.3.1. Pretendents rakstiski paziņo Komisijai par iesniegtā piedāvājuma atsaukšanu;
8.3.2. Pretendents neatsūta Pasūtītājam ar drošu elektronisko parakstu (ar laika zīmogu), no savas puses, parakstītu Iepirkuma līgumu. Šādā gadījumā Pasūtītāja parakstītais Iepirkuma līgums nestājas spēkā;
8.3.3. Pretendents neiesniedz Nolikuma 11.2.4. punktā noteikto reģistrāciju apliecinošu dokumentu vai sadarbības līgumu Pasūtītāja noteiktajā termiņā.
8.4. Pasūtītājs triju darbdienu laikā pēc Nolikuma 8.1. punktā noteiktā lēmuma pieņemšanas vienlaikus informē visus Pretendentus par Komisijas pieņemto lēmumu attiecībā uz Iepirkuma līguma slēgšanu, nosūtot informāciju elektroniski, izmantojot drošu elektronisko parakstu, uz  Pretendenta pieteikumā norādīto elektroniskā pasta adresi.

9. IEPIRKUMA LĪGUMS
9.1. Iepirkuma līgums (8. pielikums) nosaka pakalpojumu sniegšanas kārtību un tiesiskās attiecības starp Pasūtītāju un Pretendentu (Uzņēmēju).
9.2. Pasūtītājs savā pircēja profilā EIS publicē noslēgto Iepirkuma līgumu un tā grozījumus PIL noteiktajā apjomā.
9.3. Konkursa finanšu piedāvājumā Pretendenta norādītās cenas Iepirkuma līguma noslēgšanas gadījumā ir līgumcenas.

10. KOMISIJAS TIESĪBAS UN PIENĀKUMI
10.1. Komisijai ir tiesības:
10.1.1. jebkurā Konkursa stadijā izslēgt Pretendentu no turpmākās dalības Konkursā un noraidīt Pretendenta piedāvājumu, ja konstatē Nolikumā vai ārējos normatīvajos aktos noteiktus Pretendenta izslēgšanas vai piedāvājuma noraidīšanas apstākļus;
10.1.2. piedāvājumu noformējuma pārbaudē, pretendentu atlasē, piedāvājumu atbilstības pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai;
10.1.3. prasīt kompetento iestāžu izvērtējamu un skaidrojumu par pretendentiem un iesniegtajiem piedāvājumiem un rīkoties atbilstoši saņemtajai informācijai;
10.1.4. pieprasīt, lai Pretendents  precizē informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei vai piedāvājumu vērtēšanai;
10.1.5. pieprasīt Pretendentam uzrādīt dokumenta oriģinālu vai iesniegt apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;
10.1.6. piešķirt Iepirkuma līguma slēgšanas tiesības, izbeigt vai pārtraukt Konkursu, neizvēloties nevienu piedāvājumu.
10.2. Komisijai ir pienākumi:
11.2.1. 
10.2.1. nodrošināt visiem ieinteresētajiem piegādātājiem pieejamību informācijai par sniegto papildu informāciju par Nolikumu;
10.2.2. pēc ieinteresētā piegādātāja pieprasījuma sniegt papildu informāciju par Nolikumu;
10.2.3. vērtēt Pretendentus un to iesniegtos piedāvājums saskaņā ar PIL un Nolikumu;
10.2.4. piedāvājumu vērtēšanas laikā līdz Konkursa rezultātu paziņošanai nesniegt informāciju par vērtēšanas procesu.

11. PRETENDENTA TIESĪBAS UN PIENĀKUMI
11.1. Pretendentam ir tiesības:
11.1.1. līdz piedāvājumu iesniegšanas termiņa beigām grozīt vai jebkurā Konkursa stadijā atsaukt iesniegto piedāvājumu, rakstiski par to paziņojot Komisijai. 
11.1.2. pieprasīt papildu informāciju par Nolikumu atbilstoši Nolikuma 3.3. un 3.4. punkta noteikumiem;     
11.1.3. sekot līdzi piedāvājumu atvēršanas procesam EIS sadaļā “Atvēršana”;                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
11.1.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem Pretendentiem. 
11.2. Pretendentam ir pienākumi:
11.2.1. izstrādāt piedāvājumu atbilstoši Nolikuma noteikumiem, tajā skaitā aizpildīt Nolikumam pievienotās veidnes. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
11.2.2. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
11.2.3. Komisijas noteiktajā termiņā sniegt atbildes uz Komisijas pieprasījumu par piedāvājumā ietvertās informācijas izskaidrošanu vai papildināšanu, vai Pretendenta un tā piedāvājuma atbilstību Nolikuma prasībām;
11.2.4. [bookmark: _Ref155962902]ja pretendents ir piegādātāju apvienība un tai piešķirtas Iepirkuma līguma slēgšanas tiesības, pirms Iepirkuma līguma slēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu;
11.2.5. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Konkursa rezultātiem;
11.2.6. pastāvīgi sekot EIS publicētajai informācijai par Konkursu.

12. FIZISKO PERSONU DATU APSTRĀDES NOTEIKUMI
12.1. Noteikumi nosaka fizisko personu datu apstrādes kārtību gadījumos, kad attiecināma Eiropas Parlamenta un Padomes 2016. gada 27. aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – GDPR.
12.2. Personas datu apstrādes pamatojums – Konkursa organizēšana un Iepirkuma līguma noslēgšana tās ietvaros un izpilde, GDPR 6. panta pirmās daļas b) un c) apakšpunkts. Konkursā iesniegtajos dokumentos norādīto fizisko personu datus apstrādās, lai nodrošinātu Konkursa norisi, Pretendentu un to piedāvājumu izvērtēšanu, Iepirkuma līguma noslēgšanu un izpildi atbilstoši publisko iepirkumu jomu reglamentējošajiem un citiem normatīvajiem aktiem. 
12.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan Iepirkuma līguma izpildē, ja ar Pretendentu noslēgs Iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā.
12.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Konkursā, gan Iepirkuma līguma izpildē, ja ar Pretendentu noslēgs Iepirkuma līgumu, informēšanu par paredzēto personu datu apstrādi.
12.5. Papildu informācija par personas datu apstrādi norādīta LVM Privātuma politikā, kas pieejama LVM tīmekļvietnē (https://www.lvm.lv/privatuma-politika).
12.6. Personas datu apstrādes pārzinis: akciju sabiedrība “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskā pasta adrese: lvm@lvm.lv, tālrunis 67610015.

13. PASŪTĪTĀJA IEPIRKUMU ĒTIKAS PRINCIPI
13.1. Pasūtītājs tā iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī visaugstākos godīguma un ētikas standartus.
13.2. Pasūtītājs tā iepirkumus organizē, nodrošinot publisko iepirkumu norises atklātumu, piegādātāju brīvu un vienlīdzīgu konkurenci un Pasūtītāja finanšu līdzekļu efektīvu izmantošanu.
13.3. Pasūtītājs noliedz un par neatļautām uzskata jebkuras darbības, kas tieši vai netieši var tikt uzskatītas ar koruptīvām vai krāpnieciskām darbībām. Vienīgie potenciālās sadarbības noteikumi un kārtība iepirkumā starp Pasūtītāju un piegādātājiem, kā arī kārtībā, kādā risināmi jautājumi par piegādātāja dalību iepirkumā, ir noteikti attiecīgā iepirkuma dokumentācijā un publisko iepirkumus reglamentējošajos normatīvajos aktos. 
13.4. Pasūtītājs nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan Konkursa norises laikā, gan Iepirkuma līguma izpildes laikā. Piedaloties Konkursā, Pretendents apzinās, ka jebkura tā rīcība, tajā skaitā, saziņa ar Pasūtītāja darbiniekiem var tik pakļauta tās tiesiskuma novērtējumam.
13.5. Pasūtītājs sagaida, ka Pretendenti (sadarbības partneri) apzinās un respektē Pasūtītāja amatpersonām/ Komisijas locekļiem noteiktos interešu konflikta situāciju un dāvanu saņemšanas ierobežojumus. 

14. PIELIKUMI
[bookmark: _Hlk155958368]1. pielikums – Pieteikuma veidne;
2. pielikums – Tehniskā specifikācija;
3. pielikums – Pretendenta pieredzes apraksta veidne;
4.pielikums – Pretendenta personāla saraksta veidne;
5. pielikums – Tehniskā piedāvājuma veidne;
6. pielikums – Finanšu piedāvājuma veidne;
7. pielikums – Apakšuzņēmēja apliecinājuma veidne;
8. pielikums – Iepirkuma līguma projekts.




[bookmark: _Hlk124767477]

